NaiveNeuron/SloPal huggingface dataset:
Viskupič, Jozef, poslanec NR SR (2016-04-21):
Pre mňa bol dôležitý moment toho prejavu presne v tom, že kde si hľadal ukotvenie národa. Pre mňa sú to tri momenty v histórii, súvisia, prvý – dobrovoľnícka výprava pri meruôsmych rokoch, druhý – pri budovaní vlastne légií, kde sme sa museli pridať, a tretí je SNP. Ja s tebou budem hlboko, hlboko súhlasiť v tom, že tento národ si zaslúži v jednom momente oddiskutovať svoju históriu, to, odkiaľ prišiel, na čom stojí, čo je pre neho dôležité, kde v súčasnom stave je, a tým pádom sa nám to, čo nám dlhodobo v diškurze a čo si ja čakám, čakám od politikov, že to príde k dohode, že tú základnú ideu stanovíme. Možnože tá metafora, ktorá dlhodobo hovorí o tom, že naša štátnosť si ešte nie celkom sadla, je to dôležité, čo ja z tvojho apelu a možno z pohľadu na to, ako si sa historicky pozrel na mnohé body našej histórie, ja na túto diskusiu pozývam a možnože sa nám to podarí. Vnímam viacero týchto ľudí v rôznych kluboch a možnože naozaj oddiskutované a darované aj cez toto volebné obdobie to, že historický rozmer set-upnutia alebo ustálenia momentu slovenského národa je výzvou, a preto s týmto chcem pomôcť. Inak som očakával, keďže som čítal Bandu zlodejov, že sa pozrieš na programové vyhlásenie vlády aj z tohoto uhla pohľadu.
Kotleba, Marek, poslanec NR SR (2020-04-23):
Áno. Čiže poprosil by som, aby naozaj v týchto exekučných amnestiách sa pozeralo aj na tie súkromné firmy, ktoré priviedli ľudí do naozaj veľmi hrozných existenčných problémov a hlavne to boli aj firmy pána Andreja Kisku. Ďakujem pekne.
Blanár, Juraj, podpredseda NR SR (2020-12-08):
Predpokladám, že pán poslanec Suja chce reagovať na faktické poznámky, nech sa páči, máte slovo.
T. Cabaj, podpredseda NR SR: (2010-05-25):
Nech sa páči, pán minister, máte slovo v rozprave.
M. Číž, podpredseda NR SR: (2007-10-17):
(Hlasovanie.) Prítomných 133 poslancov, za 113, proti 2, zdržalo sa 17, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa.
Spišiak, Jaroslav, poslanec NR SR (2024-01-23):
Ďakujem za slovo. Áno, kolegyňa povedala si, že tieto dopady na spoločnosť budú ďalekosiahle, lenže my tu len môžme odhadovať tie dopady, koľko ľudí sa to dotkne, koľko ľudí bude prepustených z väzby, proti ktorým nebude môcť byť ďalej vedené trestné stíhanie, lebo skutky, ktoré boli trestné činy, zrazu nebudú trestné činy a tak ďalej. My tu len dohadujeme, koalícia hovorí, že zbytočne strašíme. Lenže buď minister vnútra, alebo spravodlivosti by mal predstúpiť a povedať, lebo oni musia vedieť presne, podľa mňa by mali mať už dávno zanalyzované, keď to už chceli mať hotové a aplikovať v praxi, presne koľko ľudí pôjde z väzby, koľko ľudí nebude stíhaných, aké riziká môžu čakať občania, koľko ľudí sa to bude týkať, koľko poškodených sa nemôže dozvedieť, že, alebo očakáva zaslúžený trest pre páchateľa, ktorý mu spôsobil škodu, a tak ďalej. Toto sa podľa mňa viac podobá na Havlovu amnestiu ako na Mečiarovu. Ja tú Havlovu som zažil v praxi ako hliadkový policajt, keď sa značné množstvo zločincov dostalo na slobodu a páchali trestnú činnosť hlava-nehlava. Aké obrovské sily a nasadenie sme museli aplikovať, používať, hliadkovať, strážiť, aby sme nejak potlačili ten enormný nárast kriminality. No a vyzerá to, že aj teraz sa bude diať niečo obdobné. Napríklad aj moju babku, 92-ročnú ženu takýto človek, ktorý vyšiel z väzenia, lúpežne prepadol, päsťou ju zrazil k zemi, vylúpil byt a odišiel. Nebyť susedov, ktorí si to všimli, tak by tam zomrela, lebo včas zavolali záchrannú službu. A takto, takto to dopadlo, že moja babka potom ešte ďalšie štyri roky žila, ale už bola len nevládna, ležala na posteli. Jednoducho toto sa môže aj teraz stať. (Potlesk.)
Hlina, Alojz, poslanec NR SR (2015-09-30):
Ďakujem veľmi pekne, že vás trápi ten pozmeňovák, som rád, že teda asi budete zaň hlasovať, predpokladám. Tak nebojte sa, v ústnom sa chystám. Prosím vás pekne, pán Záhumenský, dovoľte uviesť, to nariadenie hovorí o balených potravinách. To znamená... Viete, čo sú balené? To sú tie, čo prídu zab... Ale potom sú aj napríklad nebalené, kde to vôbec nie je upravené. Ale pri tých, ktoré sú balené, ste to nedočítali celé. Vy ste povedali, že ak ide o – ja vám prečítam, dobre? – to je asi najnovšie: „Ak ide o potraviny, ktoré boli pred predajom zmrazené a ktoré sa predávajú rozmrazené, ich názov musí sprevádzať označenie „rozmrazené“. Toto neplatí vtedy, pri potravinách, ktorých rozmrazenie nemá žiaden negatívny vplyv na ich bezpečnosť alebo kvalitu.“ No prísne vzaté, rozmrazenie tej, toho mäsa nemá vplyv, má vplyv opätovné zamrazenie. Ja neviem, jak sa to vykladá v praxi. Ale ja som vám čítal doslovne. To si kľudne nalistujete, dobre? Pri tvorivosti našich ľudí vám garantujem, že urobia, čo sa bude dať, urobia, čo sa bude dať. A naši ľudia budú kupovať rozmrazené mäso ako chladené mäso. To je celé. Tých 10 % zato stojí. A ja chcem na to upozorniť, že proste nerobme to, hej, lebo je tam aj podľa mňa určité bezpečnostné riziko, zdravotné riziko a proste znova sa to bude sprevádzať s nejakými nechcenými javmi. Proste urobme to poriadne, urobme to dobre. Urobme to tak, ako to bolo predložené pred rokom a pol. Nič vám nevadí, kolegovia, aby ste zahlasovali za spoločný návrh mňa a poslancov KDH pána Zajaca a pána Radošovského. Urobíte naozaj veľmi dobre a kus dobrej roboty pre túto krajinu. Ďakujem.
Viskupič, Marián, poslanec NR SR (2023-02-08):
Ďakujem pekne za slovo, pán predsedajúci. Ďakujem pekne za, za faktickú poznámku. No Bulharsko, tým sa, prosím, neinšpirujme. V podstate Bulharsko je v podstate najchudobnejšou, najmenej rozvinutou krajinou EÚ, no, bohužiaľ, Slovensko za tie roky prepadlo. My sme z toho pelotónu jedenástich stredo- a východoeurópskych krajín, ktoré vstúpili do EÚ, boli v podstate tretí. Boli sme po Slovinsku a Česku, potom bolo Slovensko, dnes sme sa teda v tých rôznych parametroch prepadli tesne pred Bulharsko, teraz nedávno nás predbehlo aj Rumunsko, takže toto Bulharsko sa asi, asi skôr neinšpirujme. Čo sa týka tej registrácie, bude to krok správnym smerom určite, ale ešte jednu vec stihnem povedať, že teraz od začiatku roka sa podarilo, čo sa týka registrácie z tej zložitej dvojkrokovej, odhlasovanie a na svojom okresnom inšpektoráte a prihlasovanie zase na okresnom inšpektoráte nového vlastníka, toto sa zjednodušilo, dnes je to jednokrokové kdekoľvek na Slovensku, toto sa podarilo. Ale tiež v rozprave včera padalo, že pri dovoze zo zahraničia, tam to stále zostalo. To prihlásenie na Slovensku zasa len ešte sa musí viazať na adresu toho vlastne, kto to vozidlo nadobúda, takže súhlasím aj v tom, aj tá kontrola originality, je tam ešte stále veľa, veľa byrokracie, ktorú teda v ďalších krokoch by bolo dobré zasa vyriešiť. Určite sme neni v stave, že, že nám toto funguje ideálne a nebyrokraticky. Tých, tých byrokratických prekážok ešte stále je veľa, ale si myslím, že nejaký ten pokrok sa urobil, ak sa podaria tieto registračné poplatky, tiež to bude ďalší krok dopredu, no niekedy je dôležité aj menšie kroky, ale dostatočné množstvo a trvalo, než čakať na nejaký obrovský skok, ktorý potom má ale malú tendenciu niekedy vôbec nastať. Ešte raz ďakujem pekne.
Novotný, Viliam, poslanec NR SR (2014-11-09):
Ja som na tejto schôdzi už počul veľa o Košičanoch, ktorí tunelujú slovenské zdravotníctvo, o košických firmách a to slovo Košice sa pomaly už začína sprofanovať. Chcem ti povedať, pán poslanec Frešo, len toľko, že slušným ľuďom v Košiciach, a tých je drvivá väčšina, nie je jedno, že SMER tuneluje slovenské zdravotníctvo. Košičanom nie je jedno, že SMER tuneluje slovenské zdravotníctvo. Košičanom nie je jedno, že firma Medical Group SK, kde pred rokmi pôsobil súčasný predseda parlamentu – tiež Košičan – Pavol Paška, že jej jediným akcionárom je česká spoločnosť Medical Group Europe a jej jediným akcionárom je slovenská spoločnosť RK2, a. s., a jej jedinými akcionármi sú spoločnosti Herridan Ltd, Iouliou Typaldou 6, 4. poschodie, byt/kancelária č. 402 Agioi Omologites, Lefkosia, Nikózia, Cyprus, a Hillside Holdings Ltd, Mapp Street 1, Belize City, Belize. Slušným Košičanom nie je jedno, že smeráci tunelujú slovenské zdravotníctvo a verejné zdroje odchádzajú do vrecák týchto schránkových firiem niekde v Belize a na Cypre. A to, čo povedal pán Číž, je nehoráznosť, pretože, pán poslanec Frešo, keď bolo logo SDKÚ – DS vlastníctvom schránkovej firmy v Londýne, pán premiér Fico sa hádzal o zem a premiér Dzurinda vyvodil, expremiér Dzurinda vyvodil zodpovednosť. Ale tu sa tunelujú verejné zdroje, peniaze občanov Slovenskej republiky na zdravotnom poistení a odchádzajú na Belize a na Cyprus a bohvie ešte komu do vrecka. Ja verím, že Košičania v sobotu v komunálnych voľbách povedia jasné nie takýmto kšeftom SMER-u. Jasné nie smeráckym kšeftom v zdravotníctve. (Potlesk.)
Verešová, Anna, poslankyňa NR SR (2018-06-20):
Ďakujem vám za vaše prejavy k mojej rozprave, všetkým. Chcem povedať, že Slovenky a Slováci historicky vždy pomohli človeku v núdzi. Hovorili o nás, že sme pohostinná krajina. Už dávnejšie, viac rokov dozadu som sa vyjadrila, že ako Slovensko a hlavne teda farnosti, napríklad kresťanské farnosti, katolícke farnosti sme schopní prijať do každej takejto farnosti utečencov a migrantov. Málo to zaznievalo verejne, ale som o tom presvedčená, že sme toho schopní stále, že to nie je len minulosť. A práve preto som aj, vyzývam a vyzvala som nás, všetkých predstaviteľov, ale aj známe osobnosti, aby sme, aby sme podporili aj túto otázku, lebo Slováci boli pohostinní. A ak hovorím, že Slovensko také nie je, tak hlavne chcem, aby také aj zostalo a aby toto boli iba naozaj jednotlivé prípady a individuálne prípady, aby sa to nestalo, že je to vždy alebo, že je to u nás opakované. Takže veľmi by som chcela, aby Slovensko aj v zahraničí malo toto meno.  práve preto oceňujem iniciatívu pani predsedníčky Cséfalvayovej, túto iniciatívu. Ďakujem pekne.
Podmanický, Ján, poslanec NR SR (2013-09-04):
Dobrý deň. Vážená pani podpredsedníčka, vážený pán minister, vážené kolegyne, vážení kolegovia, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil k vládnemu návrhu zákona o pomoci v hmotnej núdzi a o zmene a doplnení niektorých zákonov, tlač 648, ako spravodajca určený uznesením výboru č. 66 z 28. augusta 2013 a podal spravodajskú informáciu k návrhu zákona. Predseda Národnej rady rozhodnutím č. 622 z 19. augusta 2013 navrhol prideliť návrh zákona na jeho prerokovanie výborom, navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre ľudské práva a národnostné menšiny a výboru pre sociálne veci. Za gestorský výbor navrhujem Výbor Národnej rady pre sociálne veci pričom odporúčam, aby výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania v Národnej rade Slovenskej republiky. Pani podpredsedníčka, ďakujem, skončil som svoju spravodajskú informáciu. Prosím, otvorte rozpravu k návrhu zákona.
Hort, Milan, podpredseda NR SR (2010-08-11):
Registrujem dve faktické poznámky, pardon tri, pán poslanec Jozef Kollár, Martin Fronc, Ivan Štefanec, ešte pán poslanec Juraj Droba, čiže štyria. Uzatváram možnosť prihlásiť sa s faktickou poznámkou. Nech sa páči. Pán Matovič, je mi ľúto, ale už som uzatvoril možnosť.
Pleštinská, Zita, poslankyňa NR SR (2022-05-25):
Zápisnica o výsledku verejného hlasovania o návrhu na voľbu podpredsedu Najvyššieho kontrolného úradu Slovenskej republiky, ktoré sa konalo 25. mája 2022. Na verejné hlasovanie o návrhu na voľbu podpredsedu Najvyššieho kontrolného úradu Slovenskej republiky bolo vydaných a poslanci si osobne prezvali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu podpredsedu Najvyššieho kontrolného úradu Slovenskej republiky zo 130 odovzdaných hlasovacích lístkov boli tri neplatné a 127 platných, teda všetci poslanci odovzdali hlasovacie lístky. Podľa platných hlasovacích lístkov overovatelia zistili, že – za Jaroslav Ivančo za hlasovalo 68 poslancov, proti 12 poslancov a 47 poslancov sa zdržalo hlasovania, – za Ivan Kuhn hlasovalo za 16 poslancov, proti 15 poslancov a 96 sa zdržalo hlasovania, – za Martin Vojtašovič hlasovalo za 10 poslancov, 15 proti a zdržalo sa hlasovania 102 poslancov. Na voľbu podpredsedu Najvyššieho kontrolného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bol za podpredsedu Najvyššieho kontrolného úradu Slovenskej republiky zvolený Jaroslav Ivančo. Overovatelia poverujú svojho člena Zitu Pleštinskú oznámiť výsledok hlasovania Národnej rade Slovenskej republiky. Ďakujem, pán predseda.
P. Paška, predseda NR SR: (2008-10-22):
(Hlasovanie.) 135 prítomných, 111 za 21 sa zdržalo, 3 nehlasovali. Návrh sme pridelili výborom a určili lehoty na prerokovanie. Pani poslankyňa Damborská uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovanie narodili dvojčatá, a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony . Je to tlač 790.
P. Paška, predseda NR SR: (2007-10-18):
(Hlasovanie.) 136 prítomných, 135 za, 1 sa zdržal. Konštatujem, že sme vyslovili súhlas s uvedenou zmluvou . Pani poslankyňa Sárközy bude ako spravodajkyňa z výboru pre sociálne veci a bývanie uvádzať hlasovanie v prvom čítaní o návrhu poslancov Národnej rady Júliusa Brocku a Moniky Gibalovej na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovanie narodili dvojčatá a ktorým sa menia ďalšie zákony v znení neskorších predpisov. Tlač 432. Nech sa páči, pani poslankyňa.
Glváč, Martin, podpredseda NR SR (2019-06-19):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Martinák, nech sa páči.
Danko, Andrej, predseda NR SR (2018-09-18):
S reakciou na faktické poslanec Kotleba.
Bartek, Michal, poslanec NR SR (2024-04-17):
Ďakujem veľmi pekne. Vážený pán predsedajúci, v rozprave nevystúpil žiaden poslanec. Vážený pán predsedajúci, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so zmluvou medzi Slovenskou republikou a Českou republikou o štátnej hranici.
Šimečka, Michal, podpredseda NR SR (2024-05-21):
Ďakujem veľmi pekne. Ďalší je pán poslanec Janckulík, nech sa páči.
Pellegrini, Peter, predseda NR SR (2015-10-21):
Ďakujem pekne, pán premiér. S reakciou na vaše vystúpenie deviati páni poslanci. Končím možnosť prihlásiť sa s faktickými poznámkami. Ako prvý pán poslanec Poliačik.
Grendel, Gábor, podpredseda NR SR (2021-03-16):
Prezentujme sa a hlasujeme. (Hlasovanie.) Prítomných 126 poslancov, za 103, proti nikto, zdržalo sa 21, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní, preto pristúpime k hlasovaniu o pridelení návrhu výborom a o určení gestorského výboru, ako aj lehoty na prerokovanie. Pani spravodajkyňa, prosím, uveďte hlasovanie.
Vašečka, Richard, poslanec NR SR (2012-11-29):
Ďakujem pekne. ... k tomuto vládnemu návrhu zákona, ktorý prerokovávame. Veľmi stručne, o čo ide. Chápeme a akceptujeme pripomienku, ktorá naznačuje možné problémy právne s nejakým kolidovaním s Ústavou Slovenskej republiky, ktoré tu boli spomínané v tom pôvodnom zákone, ktorý sa teraz vládny návrh snaží zmeniť. A preto po prediskutovaní a zvážení v legislatívnoprávnom tíme navrhujeme takúto úpravu. Navrhujeme vlastne umožniť obci, aby mohla vybrať na základe kritéria, ktorým je narúšanie verejného poriadku v obci, ktorá konkrétna hazardná hra to je, teda nielen na základe nejakého svojvoľného kritéria, ktoré by mohlo byť ohodnotené ako určitá diskriminácia, ale na základe toho, že tá-ktorá konkrétna hra narúša verejný poriadok v obci. To má vlastne oporu v zákone o obecnom zriadení a tiež v zákone o priestupkoch, ako je to uvedené v odôvodnení pozmeňujúceho a doplňujúceho návrhu. Ďalej je tu návrh, aby v prípade, že sa teda toto všeobecne záväzné nariadenie obce odvoláva práve na tento dôvod, narušenie verejného poriadku, sa nežiadalo ako podmienka referendum, pričom nezavrhujeme referendum ako myšlienku priamej demokracie, ktorá je veľmi dobrá, ale nechceme, aby to bola ako právna podmienka práve z dôvodov, ktorú tu už boli x-krát povedané, že je to problém, pričom pripomíname, že referendum je možné na základe zákona o obecnom zriadení iniciovať a môže prebehnúť. Teda nie sme proti referendu a navrhujeme, aby nebolo nutnou podmienkou platnosti všeobecne záväzného nariadenia. Takže teraz už len prečítam znenie, aby som zadosťučinil povinnosti. Vládny návrh zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, sa mení a dopĺňa takto: Po prvé. V čl. I bode 12 § 10 ods. 5 písmeno d) znie: „d) môže ustanoviť všeobecne záväzným nariadením, že hazardné hry podľa § 3 ods. 2 písm. b), d), e) a i) nie je možné prevádzkovať na jej území, ak v súvislosti s hraním hazardných hier dochádza k narúšaniu verejného poriadku v obci, pričom toto všeobecne záväzné nariadenie obce musí platiť na celom území obce; v tomto všeobecne záväznom nariadení obce sa ustanoví aj primeraná lehota, v ktorej je prevádzkovateľ hazardnej hry prevádzkovanej na jej území ku dňu nadobudnutia účinnosti tohto všeobecne záväzného nariadenia obce povinný skončiť jej prevádzkovanie, pričom táto lehota nesmie byť kratšia ako tri mesiace od nadobudnutia účinnosti tohto všeobecne záväzného nariadenia obce“. To je jedna zmena, odôvodnenie som stručne uviedol, takže ho nebudem celé čítať. A po druhé: V článku I sa vypúšťa bod 13. Doterajšie body sa následne prečíslujú. Tam ide o vypustenie nutnej podmienky referenda k platnosti všeobecne záväzného nariadenia. Toľko. Ďakujem veľmi pekne.
Šebej, František, poslanec NR SR (2017-02-14):
Ďakujem pekne. Pripomínam členom zahraničného výboru, že schôdza je 12.05 hod. na č. 183.
Vančo, Branislav, poslanec NR SR (2024-02-27):
Ďakujem za slovo, pán predseda. Chcel by som upozorniť kolegov aj z koalície, z opozície na to, že sme spolu s kolegyňami Luciou Plavákovou a Zuzanou Števulovou podali návrh na zmenu § 363, ktorý sa zameriava na to, aby bolo možné napríklad urobiť súdny prieskum rozhodnutia generálneho prokurátora v rámci § 363. Zároveň, zároveň sme vrátili túto úpravu spred roka 2016, kedy sa nesystémovo z neho spravil, teda z tohto mimoriadneho opravného prostriedku riadny opravný prostriedok. Čo je ešte dôležitejšie, a ten dá návrh druhý, ktorý sa týka disciplinárneho konania voči generálnemu prokurátorovi, je to bod 54, tlač 166, to je návrh, ktorý som presvedčený, že by mal hlasovať každý, kto chce, aby slovenská prokuratúra a generálny prokurátor nemali také postavenie neohrozené, ako má do teraz. Máme tu anomáliu, kedy generálny prokurátor je neohrozený panovník, voči ktorému nie je možné v podstate začať disciplinárne konanie, preto navrhujeme, aby parlament, jedna tretina poslancov mohli podať návrh na disciplinárne stíhanie generálneho prokurátora a tým sfunkčniť vôbec vyvodzovanie zodpovednosti voči zlyhaniam generálneho prokurátora. Nie je normálne, nie je to zdravé v demokratickej krajine, aby generálny prokurátor mohol robiť čokoľvek a nič sa mu nestane, ani len to disciplinárne konanie. Ďakujem.
Kuffa, Štefan, poslanec NR SR (2014-06-27):
Ja len krátko.
P. Hrušovský, podpredseda NR SR: (2002-01-29):
Prosím pána spoločného spravodajcu, aby navrhol uznesenie. P. Kresánek, poslanec: Áno. Vážený pán predsedajúci, môžete dať teraz hlasovať o tom, že Národná rada súhlasí s postúpením tohto uvedeného zákona do tretieho čítania.
Kollár, Boris, predseda NR SR (2022-11-08):
Prosím, prezentujme sa a hlasujeme. Pani poslankyňa, viacerí ma upozornili, aby som to zrýchľoval, aby sme tu... ale keď chcete, kľudne môžem tomu dávať prestávky, koľko chcete, môžem to naťahovať, môžme tu byť do šiestej, môžeme. (Ruch v sále.) (Hlasovanie.) Prítomných 130 poslancov, za 75, proti 1, zdržalo sa 49, nehlasovali 5. Uvedený návrh sme schválili. Môžeme to kľudne aj tak robiť. Ja to môžem naťahovať a čítať to môžem aj hodinu. (Ruch v sále.) Lebo do všetkého musíte z tých SaS rýpať, úplne do všetkého. (Reakcia z pléna.) Hlasujeme. (Ruch v sále. Tlieskanie v sále.) Pani poslankyňa Cigániková, prosím, ukľudnite sa. (Reakcia z pléna.) Áno? Tak som nevidel. Krúpa, tak pán... ja s tým krkom sa ťažko, ťažko sa obraciam. Takže nasleduje hlasovanie... (ruch v sále, zaznievanie gongu) prosím, ukľudnime sa... v prvom čítaní návrhu poslancov Mičovského a Fecka na vydanie zákona, ktorým sa dopĺňa zákon č. 330/1991 Zb. o pozemkových úpravách. Je to tlač 1254, bod 91 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru poslancovi Jaroslavovi Karahutovi, aby hlasovanie uviedol. (Hlasovanie o návrhu poslancov Národnej rady Slovenskej republiky Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov , tlač 1254.)
M. Číž, podpredseda NR SR: (2008-02-12):
Pán kolega, mrzí ma to veľmi, ale neregistroval som vás na tabuli, že sa hlásite, tak, bohužiaľ, uplynula tá možnosť prihlásiť sa s faktickou poznámkou. Teraz sa pýtam pani spravodajkyne, či chce zaujať stanovisko k rozprave. Nie. Ďakujem veľmi pekne. Vážené kolegyne, kolegovia, prerušujem rokovanie o tomto bode programu. Teraz by mal ísť návrh zákona o poslancoch, pán predseda, ale je 11.57 hodín, pán navrhovateľ. (Reakcia z pléna.) Pán Lipšic, o tri minúty je prestávka, môžete potom vysvetliť, čo chcete, ale prídete a flagrantne porušujete opäť rokovací poriadok. Pán navrhovateľ, ideme pokračovať alebo až o 14.00 hodine budeme pokračovať, lebo už máme iba 2 minúty do 12.00 hodín, pravdepodobne neuvediete ten návrh zákona. (Odpoveď v pléne.) Vážené kolegyne, kolegovia, teda ak dovolíte, prerušujem rokovanie Národnej rady Slovenskej republiky do 14.00 hodiny, keď vás pozývam na účasť na pokračovaní v rokovaní Národnej rady. Príjemný obed. (Prerušenie rokovania o 11.58 hodine.) (Pokračovanie rokovania o 14.01 hodine.)
Grendel, Gábor, podpredseda NR SR (2023-02-01):
Do rozpravy sa teraz hlási pán podpredseda Národnej rady Juraj Blanár a po ňom ešte v rozprave vystúpi pán poslanec Blaha.
Verešová, Anna, poslankyňa NR SR (2016-09-23):
Ďakujem za slovo. Vážený pán predseda, vážené panie poslankyne... (Prerušenie vystúpenia predsedajúcim.)
Dvořák, Oskar, poslanec NR SR (2024-02-16):
Ja to, ja to využijem na tú, na tú len otázku, na odpoveď otázky, keďže už som nemal priestor. Je to samozrejmé, samozrejme, je to, tá otvorenosť toho návrhu dáva voľnosť aj interpretácie, pretože keby som robil ad absurdum príklady, tak niekto by žiadal termíny na urgentný príjem, tak to by nemohlo fungovať. Čiže zároveň predpokladá sa tam aj nejaká súčinnosť toho samotného poistenca aj tej poisťovne a tá poisťovňa, samozrejme, má nárok si to zadefinovať, si to vynucovať cez tie samotné zmluvy, keď uzatvára zmluvy so samotnými poskytovateľmi. A zároveň druhý krok, samozrejme, v tomto zákone je to, ako sa to robilo napríklad pri reforme nemocníc, že sa dajú zadefinovať podzákonné normy, ktoré určujú už konkrétne nejaké nároky, pri ktorých špecializáciách to má zmysel a kde nie. Takže ďakujem.
P. Paška, predseda NR SR: (2009-06-30):
(Hlasovanie.) 124 prítomných, 74 za, 34 proti, 16 sa zdržalo. Sme v treťom čítaní . Otváram rozpravu. Pýtam sa, či chce niekto? Nie. Vyhlasujem rozpravu za skončenú a budeme hlasovať.
Drdul, Dominik, poslanec NR SR (2022-10-21):
Ďakujem veľmi pekne za slovo. Ondrej, v súčasnej dobe, kde veľa vecí tak nejak tekutie a tak nejak stráca formu a tvar a obsah, je takýto názor pomerne príjemným prekvapením alebo pomerne príjemným osviežením v tom celom marazme, ktorý nám hovorí, že vlastne lacnejší plyn a lacnejšia ropa sú tou adekvátnou daňou za to, že bude mier. A mier iba taký, ktorý si vydupe Putin. Ja si myslím presne to, čo si myslíš ty, a v tomto ti chcem poďakovať za tvoj jednoznačný postoj. Myslím si, že proste inak než tým, že sa nám podarí dať jednoznačnú odpoveď na Putinovu agresiu tým, že Ukrajine budeme držať chrbát, dokedy to bude možné, sa jednoducho tento konflikt nemôže skončiť. Niežeby sa tak nedal skončiť, ale nemôže sa tak skončiť, pretože to bude len ďalší signál, že dá sa ísť ďalej.
B. Bugár, podpredseda NR SR: (2005-09-23):
(Hlasovanie.) Prítomných 112, za 105, proti 2, zdržalo sa 5. Tento návrh sme schválili. Nech sa páči. I. Harna, poslanec: Vyčerpali sme všetky návrhy z rozpravy a hlasovali sme aj o pozmeňujúcich a doplňujúcich návrhoch zo spoločnej správy, preto navrhujem prejsť do tretieho čítania.
Laššáková, Jana, podpredsedníčka NR SR (2015-03-20):
Na vystúpenie pani podpredsedníčky nie sú faktické poznámky. Nech sa páči, pán poslanec Kuffa, máte slovo.
Danko, Andrej, predseda NR SR (2016-09-23):
Ďakujem. Reakcia, pani poslankyňa Anna Verešová.
Šeliga, Juraj, podpredseda NR SR (2021-03-31):
Ďakujem pekne. Poprosím, vlastne pozmeňujúci návrh, zároveň, legislatíva to má zaznamenané a môžme pokračovať ďalej, pretože nie sú na vaše vystúpenie žiadne faktické poznámky. Boli ste jediný prihlásený písomne. Pýtam sa, či sa chce niekto k tomuto ešte ústne prihlásiť. Ďakujem, nikto. Vyhlasujem rozpravu za skončenú. Ďalší bod je návrh pána poslanca Kéryho, potom je tu ešte návrh pána poslanca Cmoreja, ale nechcem, aby to dookola prepadávalo, takže ak súhlasíte, hlavne kolegovia zo SMER-u, preruším teraz schôdzu, budú hlasovania, potom budú voľby RTVS, Licenčná rada a potom môže ísť pán poslanec Kéry. Alebo chcete už teraz, pán poslanec? Dobre, tak poslanec Kéry je tu. Takže ďalší bod je návrh pána poslanca Mariána Kéryho na prijatie uznesenia Národnej rady Slovenskej republiky týkajúceho sa Náhorného Karabachu, tlač 484. Poprosím pána poslanca Kéryho, aby návrh uviedol a zároveň poprosím aj pána poslanca Stančíka, ktorý je spravodajcom k tomuto bodu, aby sa takisto pripravil. Nech sa páči, pán poslanec. (Rokovanie o návrhu poslanca Národnej rady Slovenskej republiky Mariána Kéryho na prijatie uznesenia Národnej rady Slovenskej republiky týkajúce sa Náhorného Karabachu , tlač 484.)
P. Paška, predseda NR SR: (2006-09-07):
Konštatujem, že Národná rada v opakovanej voľbe v tajnom hlasovaní zvolila kandidátov Holeštiaka a Lazarovú za členov Rady Slovenskej televízie. Dámy a páni, končím rokovanie 4. schôdze Národnej rady Slovenskej republiky. Vyhlasujem 4. schôdzu za skončenú. Ďakujem vám pekne. Dovidenia. (Ukončenie rokovania 4. schôdze Národnej rady Slovenskej republiky o 18.52 hodine.)
T. Glenda, poslanec: (2009-09-16):
Národná rada Slovenskej republiky uznesením zo 17. júna 2009 č. 1469 pridelila vládny návrh zákona, ktorým sa mení a dopĺňa zákon č. 170/2001 Z. z., na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť Ústavnoprávny výbor NR uznesením z 2. septembra 2009 č. 698, Výbor Národnej rady Slovenskej republiky pre hospodársku politiku uznesením z 2. septembra 2009 č. 542 a Výbor Národnej rady Slovenskej republiky pre obranu a bezpečnosť uznesením z 26. augusta 2009 č. 262. Z uznesení výborov Národnej rady Slovenskej republiky pod bodom III tejto správy vyplýva deväť pozmeňujúcich a doplňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 9 hlasovať spoločne s odporučením schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 170/2001 o núdzových zásobách ropy a ropných výrobkoch a o riešení stavu ropnej núdze v znení zákona č. 240/2006 schváliť. Spoločná správa výborov Národnej rady Slovenskej republiky o výsledku prerokovania vládneho návrhu bola schválená uznesením z 8. septembra 2009 pod číslom 554. Týmto uznesením ma výbor zároveň poveril ako spravodajcu výborov predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pani podpredsedníčka, prosím, otvorte rozpravu.
Blanár, Juraj, podpredseda NR SR (2020-11-04):
Pán poslanec Kamenický, môžete reagovať na faktické poznámky.
Sulík, Richard, predseda NR SR (2011-09-07):
S faktickou poznámkou sa prihlásil jeden poslanec, uzatváram možnosť sa prihlásiť s faktickou, pán poslanec Matej.
M. Dzurinda, poslanec: (2009-02-03):
Predseda vlády mi napísal pred niekoľkými dňami list. V tomto liste ma požiadal o nomináciu nášho zástupcu do krízovej rady. V liste ma upozornil, že nebude akceptovať nomináciu politika aj preto, že na politickú rozpravu je pripravený „na pôde Národnej rady Slovenskej republiky“, teraz som odcitoval pasáž z listu predsedu vlády mne, predsedovi opozičnej politickej strany. Preto okrem toho, že ma prekvapila tá skutočnosť, že ste sa rozhodli pre tón totálnej konfrontácie, ma prekvapuje aj skutočnosť, že takúto politickú debatu, ktorú predseda vlády ponúkal, práve na tomto mieste odmietate. A dovolím si na záver povedať, že si myslím, alebo povedať to, čo si myslím, prečo to odmietate. Myslím, že to robíte preto, aby ste prekryli aroganciu, s akou odmietate a popierate opozícii základné právo v Národnej rade – diskutovať. (Potlesk.)
Laššáková, Jana, podpredsedníčka NR SR (2013-07-01):
Ďakujem, pán navrhovateľ. Zaujmite miesto určené pre navrhovateľov. Nech sa páči. A teraz dávam slovo spravodajcovi, ktorého určil navrhnutý gestorský výbor, výbor pre zdravotníctvo, poslancovi Richardovi Sulíkovi. Nech sa páči, pán poslanec, máte slovo.
Lukáč, Jozef, poslanec NR SR (2019-03-29):
Ďakujem za slovo, pani predsedajúca. Kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh ústavného zákona v druhom čítaní do 7. mája 2019. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pani predsedajúca, prosím, otvorte rozpravu.
Shahzad, Silvia, poslankyňa NR SR (2018-10-24):
Vážený pán predsedajúci, vážené pani poslankyne, vážení páni poslanci, v rozprave bol podaný jeden pozmeňujúci a doplňujúci návrh, nakoľko gestorský výbor neprijal spoločnú správu a určené výbory neprijali uznesenia, pristúpime k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslankyne Soni Gaborčákovej.
Karahuta, Jaroslav, poslanec NR SR (2021-05-03):
Ďakujem pekne za slovo. Ja chcem doplniť vystúpenie pána poslanca Blcháča v oblasti potravinovej sebestačnosti a bezpečnosti, pretože to sú dva úplne rozdielne pojmy. My sme potravinovo bezpeční vzhľadom k tomu, že sme v Európskej únii a máme zabezpečený dostatočný prístup k potravinám. Chcem upozorniť, že potravinová bezpečnosť je základné ľudské právo a snahou každého štátu je zabezpečiť potravinovú bezpečnosť cestou potravinovej sebestačnosti. To znamená vyrobiť toľko potravín, aby sme v produkcii túto potravinovú bezpečnosť vedeli v kritickej situácii vykryť sami. Bohužiaľ, tá situácia je taká, aká je, musíme, musíme kriticky uznať, že za rok sa toho veľa neurobilo, aby sa to zmenilo, ale asi treba objektívne povedať, že poľnohospodárstvo a produkcia potravín boli stále v závoze, stačí, stačí údaj 2,3 mld. investičný dlh v rastlinnej vertikále, to znamená od pšenice až po rohlíky, po cestovinárske výrobky. Alebo iný údaj, keď si zoberieme využitie technologických kapacít v potravinárstve, tie sú na úrovni 70 až 90 %. To znamená, že my aj keby sme chceli vyrábať, tak nemáme kde vyrábať. To znamená, štát, náš štát musí investovať. A to, že, to, že to bolo stále nejaké piate koleso u voza, svedčí napríklad štátna pomoc v roku 2019, ktorá bola 1 mil. eur, keď Rakúsko malo 430 mil. eur, takže to nie je otázka len tejto vlády, je to otázka posledných 17 rokov. A pokiaľ by sme sa chceli dostať aspoň ako-tak na úroveň priemeru Európskej únie, museli by sme vrátiť do roku 2004, čiže je to, je to chyba a výsledok všetkých vlád za posledných 17 rokov, odkedy sme vstúpili do Únie. Ďakujem pekne.
Pavlis, Pavol, minister hospodárstva SR (2014-07-09):
Ďakujem za slovo, pani predsedajúca. Vážené pani poslankyne, páni poslanci, vládny návrh zákona predkladám na základe vlastnej iniciatívy s cieľom upraviť niektoré ustanovenia predmetného zákona v zmysle formálneho oznámenia Európskej komisie, v ktorom Komisia vytkla Slovenskej republike nesprávnu transpozíciu smernice Európskeho parlamentu a Rady o nekalých obchodných praktikách podnikateľov voči spotrebiteľom na vnútornom trhu. Vzhľadom na skutočnosť, že ide o smernicu s charakterom maximálnej harmonizácie, členské štáty nie sú oprávnené prijať alebo ponechať v platnosti odlišnú právnu úpravu. Návrh zákona reaguje na Komisiou poukázané nedostatky a napomáha zosúladiť slovenskú právnu úpravu s textom smernice. Navrhované ustanovenia zákona odstraňujú duplicitnú právnu úpravu, čo napomôže ochrane spotrebiteľa a prispeje tým aj k zvýšenej právnej istote. Súčasťou predloženého návrhu je aj zmena zákona o podmienkach predaja výrobkov a poskytovania služieb na trhových miestach a o zmene a doplnení zákona o živnostenskom podnikaní v znení neskorších predpisov. Návrh odstraňuje obmedzenie brániace ambulantnému predaju potravín v obciach, na území ktorých je umiestnená maloobchodná predajňa potravín. Návrh umožní predaj na tzv. farmárskych trhoch a prostredníctvom iných foriem ambulantného predaja využívaných malými domácimi chovateľmi, pestovateľmi a výrobcami poľnohospodárskych produktov. Návrh zákona bude mať pozitívne sociálne vplyvy a tiež pozitívny vplyv na podnikateľské prostredie. Vážená pani predsedajúca, vážené pani poslankyne, páni poslanci, dovoľujem si vás požiadať o podporu predloženého vládneho návrhu. Ďakujem.
Kuffa, Štefan, poslanec NR SR (2022-03-17):
Pán kolega, ty si to tak mimovoľne ako povedal, že mnohé tie veci zostávajú na pleciach charity a samospráv, zdá sa to ako skoro nepovšimnuteľné, ale toto bola veľmi vážna veta, lebo v podstate tá ťarcha predovšetkým má byť na pleciach nášho štátu. Hej, aj od samého začiatku toho konfliktu, aj tie vyjadrenia našich štátnych predstaviteľov, ja som ich vnímal dosť také ako agresívne a militantné, nepáčili sa mi a presne tak, jak v tomto zákone tuná je, tak je to v duchu a rétoriky súčasnej vlády, kde vlastne humanitárna a vojenská pomoc ako keby bola tá istá. No nie je. Viete, aby my sme posielali 1 200 delostreleckých granátov na Ukrajinu, je čosi neprijateľné. Toto, čo minister ako povedal, 120 mm kanóny Ukrajincom že by sme posielali, nie je to prijateľné. Čo na jednej strane vykrikujeme, že sme za to, aby ten konflikt čo najskôr skončil, a na druhej strane stále dodávame zbrane. To je čosi, čo, s čím sa nedá ako stotožniť. Humanitárnu pomoc áno, a pomoc tým ľuďom, ktorí utekajú pred vojnou, tak je to veľmi ako potrebné. Ale štát tuná zlyháva na celej čiare. Premiér nakoniec po nejakých tých dňoch to aj priznal, že štát nezvláda túto utečeneckú krízu. Šťastím je možno pre Slovenskú republiku to, že väčšina tých ľudí, ktorí prechádzajú našou hranicou, v podstate ani tu nezostávajú, veľmi krátko sa tu zdržiavajú – máš sám ako s tým skúsenosti – a pokračujú ďalej ako na západ, lebo tuná nie sú ako vytvorené podmienky. Naša krajina nie je pripravená na to, aby sme pripravili tuná dôstojný život pre utečencov z Ukrajiny.
Zmajkovičová, Renáta, podpredsedníčka NR SR (2013-09-03):
Faktické poznámky na vystúpenie pána poslanca – traja poslanci. Uzatváram možnosť prihlásiť sa s faktickou poznámkou. Pán poslanec Fecko.
Lipšic, Daniel, minister vnútra SR (2011-11-30):
Ďakujem veľmi pekne, pán predsedajúci. Vážené pani poslankyne, páni poslanci, mám takú skromnú ponuku k spravodajcom k mojim návrhom zákonov, že ich kľudne veľmi rád privítam na spoločnom rannom behu pred rokovaním pléna Národnej rady. Tento návrh zákona predkladám nie ako zákon ministerstva vnútra, ale ministerstva obrany, a týka sa vojenských obvodov. Účelom návrhu novely zákona je vytvoriť legislatívne podmienky na to, aby územie vojenského obvodu mohli okrem ozbrojených síl využívať aj ozbrojené zbory a záchranné služby, ktoré zabezpečujú plnenie úloh v oblasti bezpečnosti štátu. Územie vojenského obvodu budú môcť v určenom rozsahu využívať aj občania, a to bez povolenia na vstup a bez povinnosti úhrady správneho poplatku. Nová právna úprava vytvára podmienky na to, aby širšie využívanie územia vojenského obvodu verejnosťou negatívne neovplyvnilo prípravu ozbrojených a záchranných zložiek na plnenie úloh súvisiacich so zabezpečením obrany a bezpečnosti štátu. Návrh zákona ustanovuje povinnosť ministerstva obrany označiť hranice územia vojenského obvodu a aj tie jeho časti, na ktoré bude trvalý zákaz vstupu. Návrhom zákona sa tiež ustanovujú povinnosti osôb pred vstupom a počas pobytu na území vojenského obvodu. Za porušenie ustanovených povinností budú ukladané sankcie. Zmenou podmienok vstupu na územie vojenského obvodu sa súčasne umožní širšie využívanie vojenských hlasov verejnosťou. Vážený pán predsedajúci, pani poslankyne, páni poslanci, dovoľujem si vás požiadať o prerokovanie vládneho návrhu zákona a jeho postúpenie do druhého čítania. Ďakujem veľmi pekne.
Pellegrini, Peter, predseda NR SR (2015-05-05):
Ďakujem pekne, na vaše vystúpenie jedna faktická poznámka. Pán poslanec Gábor Gál, nech sa páči.
Kažimír, Peter, podpredseda vlády a minister financií SR (2013-10-17):
Ďakujem veľmi pekne, pani predsedajúca. Ďakujem za trpezlivosť, dámy a páni. Cieľom návrhu zákona je zlepšiť podnikateľské prostredie, a to znižovanie administratívnej záťaže najmä pre registrované subjekty, ako aj zjednodušiť procesy registrácie nových daňových subjektov. Ďalším cieľom je zrušiť ustanovenia obmedzujúce formu predkladania žiadostí, napríklad žiadosť o registráciu daňového subjektu alebo spôsobu oznamovania zmien údajov uvedených pri registrácii. Ďalej návrh zákona navrhuje v súvislosti so znížením administratívnej záťaže zvýšiť limit, kedy daňové subjekty nebudú povinné podať daňové priznanie ani zaplatiť daň. Toľko asi na úvod, dámy a páni, ďakujem.
I. Mikloš, podpredseda vlády a minister financií SR: (2003-06-18):
Navrhovaná právna úprava má za cieľ najmä dosiahnutie plnej kompatibility s direktívami Európskej únie upravujúcimi poistenie zodpovednosti za škodu spôsobenú prevádzkou motorového vozidla. V rámci procesu aproximácie poistného práva Slovenskej republiky s právom krajín Európskej únie je povinné zaviesť do právneho systému nové inštitúty v súlade s príslušnými ustanoveniami smerníc Európskej únie, aby sa odstránili rozdiely medzi ustanoveniami zákonov v tejto oblasti poistenia, ktoré by mohli byť prekážkami pri voľnom pohybe osôb a poisťovacích služieb v rámci krajín Európskej únie. Zákonom sa zavádza povinnosť poisťovateľa určiť v každom členskom štáte likvidačného zástupcu s trvalým pobytom alebo sídlom v členskom štáte, v ktorom vykonáva svoju činnosť. Vymenovanie týchto zástupcov by malo byť jednou z podmienok na začatie vykonávania tohto druhu poistenia. Ďalej je potrebné prijať zákonné opatrenia týkajúce sa orgánu pre náhradu škody, na ktorý sa môže poškodený obrátiť v prípade, že poisťovňa neurčí svojho likvidačného zástupcu alebo odkladá výplatu poistného plnenia. Dostupnosť informácií týkajúcich sa nielen poisťovateľa, ale aj držiteľa, vlastníka, prevádzkovateľa motorového vozidla, ako aj údaje o likvidačnom zástupcovi rieši register poistenia zodpovednosti, prostredníctvom ktorého Slovenská kancelária poisťovateľov bude plniť funkciu informačného strediska v zmysle smernice Európskej únie. V predloženej právnej úprave sa navrhuje účinnosť 1. júla 2003 s výnimkou tých ustanovení, ktoré nadobudnú účinnosť 1. januára 2004, a tých ustanovení, ktoré nadobudnú účinnosť vstupom Slovenskej republiky do Európskej únie. Ďakujem pekne za pozornosť.
Bugár, Béla, podpredseda NR SR (2010-11-03):
Ďalej v rozprave vystúpi pani poslankyňa Obrimčáková.
Saková, Denisa, ministerka vnútra SR (2018-05-10):
Ďakujem veľmi pekne za reakciu. V žiadnom prípade my nechceme porušovať ústavu. Ako som spomínala, pri prijímaní a tej legislatíve, ktorá je vo vnútrorezortnom pripomienkovom konaní, dbáme na to, aby skutočne sme nijakým spôsobom nezasiahli do práv občanov. To môžem povedať k tej legislatíve. Ale na druhej strane treba pripomenúť jednu vec, že možno to nie je téma pre Bratislavu, ale skutočne je to téma pre zbytok Slovenska, kde skutočne, pardon, teda kde naozaj tá rómska kriminalita alebo kriminalita v rómskych osadách má narastajúci trend. Nehovoríme, že je to vo všetkých rómskych osadách, ale v niektorých rómskych osadách má narastajúci trend a možno to treba začať riešiť. Neberieme to ako populistické riešenie, ale berieme to ako spätnú väzbu, ktorá vlastne tu existuje prevažne teda v strednom a východnom Slovensku. Ďakujem pekne.
Érsek, Árpád, minister dopravy a výstavby SR (2018-05-17):
Nevyčítal som tu nič také.
P. Hrušovský, predseda NR SR: (2003-10-21):
(Hlasovanie.) 142 prítomných, 123 za návrh, 17 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o štátnom podniku. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. J. Malchárek, poslanec: Prosím, pán predseda, aby ste dali hlasovať o zákone...
M. Číž, podpredseda NR SR: (2008-05-14):
Vážené kolegyne, kolegovia, pani poslankyňa sa prihlásila do rozpravy písomne. Teraz dávam možnosť, aby sme sa do rozpravy prihlásili všetci tí, ktorí chceme vystúpiť v rozprave, ústne. (Hlasy z pléna.) Pardon, ešte faktické poznámky tam boli. Prepáčte. Čiže pán poslanec  Fronc a pán poslanec Kahanec majú faktické. Dobre. Ďakujem pekne. Prepáčte. Poprosím takže najprv o faktické poznámky. (Hlas z pléna.) S faktickou sa hlásite. Dobre. Registrujem to. Takže pánovi poslancovi Froncovi keby ste zapli dve minúty na faktickú poznámku, prosím.
Danko, Andrej, predseda NR SR (2016-04-18):
Hrubo zneužívate, hrubo zneužívate...
Milan Mojš, poslanec NR SR (2013-10-17):
Ešte raz?
Schlosár, Rastislav, poslanec NR SR (2022-02-11):
Vážené panie poslankyne, vážení páni poslanci, dovoľte, aby som opäť podľa § 73 ods. 1 rokovacieho poriadku vystúpil v prvom čítaní k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku aj v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu, do ktorej sa hlásim ako prvý.
Kollár, Boris, predseda NR SR (2020-04-28):
Ďakujem. Chce? Nie. Vystúpi s reakciou na predrečníkov na faktické poznámky pán poslanec Šimko, nech sa páči, máte slovo.
B. Bugár, podpredseda NR SR: (2005-12-14):
(Hlasovanie.) Prítomných 129, za 129. Návrh sme schválili. Pán poslanec, ešte ďalší návrh uznesenia a to k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Estónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku, tlač 1323.
Bugár, Béla, podpredseda NR SR (2018-02-06):
Takže, vážené panie poslankyne, vážení páni poslanci, budeme pokračovať v popoludňajšom rokovaní, a to v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže (tlač 853). Pán minister už sedí na svojom mieste. Takisto aj spravodajca. Takže nedokončila pani poslankyňa Zemanová svoje vystúpenie. Nech sa páči, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorým sa menia a dopĺňajú niektoré zákony , tlač 853.)
Verešová, Anna, poslankyňa NR SR (2019-06-26):
Pán predseda, teraz dajte hlasovať o tom, že Národná rada prerokuje návrh zákona v treťom čítaní ihneď.
Kollár, Boris, predseda NR SR (2021-10-21):
Ďakujem. Prosím spravodajcu z výboru pre hospodárske záležitosti poslanca Petra Krupu, aby Národnej rade podal informáciu o výsledku prerokovania návrhu vo výbore. (Reakcia z pléna.) Áno, dobre. Nech sa páči, pani poslankyňa.
Zmajkovičová, Renáta, podpredsedníčka NR SR (2013-09-11):
Pani poslankyňa Vášáryová.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 129, za 110, proti 0, zdržalo sa 19. Návrh sme schválili. Budeme pokračovať o bode 37, prvé čítanie návrhu skupiny poslancov na vydanie zákona, ktorým sa mení a dopĺňa zákon č. 314/2018 Z. z. o Ústavnom súde (tlač 1688). Poprosím opäť spravodajcu z ústavnoprávneho výboru Dominika Drdula, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov , tlač 1688.)
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 98 poslancov, proti 1 poslanec, zdržalo sa 31 poslancov, nehlasoval 1 poslanec. Konštatujem, že tieto dva návrhy sme schválili.